
చండీగఢ్ : పంజాబ్ ముఖ్యమంత్రి కెప్టెన్ అమరీందర్ సింగ్ గురువారం ఢిల్లీ ముఖ్యమంత్రి అరవింద్ కేజ్రీవాల్పై తీవ్రంగా విరుచుకుపడ్డారు. కేజ్రీవాల్ ఓ వింత మనిషి అని అమరీందర్ సింగ్ అన్నారు. కేజ్రీవాల్ పరిస్థితిని అర్థం చేసుకోకుండా ప్రతి విషయం మీదా అభిప్రాయాలు వ్యక్తం చేస్తూ ఉంటారన్నారు. ‘‘రెండు కోట్ల వరి దుబ్బులు ఉన్నాయి, వాటిని ఎక్కడ దాచుకోవాలని నేను రైతులను అడగాలి? కేజ్రీవాల్ ఈ పరిస్థితిని అర్థం చేసుకోరు’’ అన్నారు. తాను ప్రధాన మంత్రి నరేంద్ర మోదీకి లేఖ రాశానని, రైతులకు నష్ట పరిహారం ఇవ్వాలని కోరానని చెప్పారు. కేవలం తనతో మాట్లాడటం వల్ల సమస్య పరిష్కారం కాదన్నారు. దీని ప్రభావం పడుతున్న అన్ని రాష్ట్రాల ముఖ్యమంత్రులతోపాటు కేంద్ర వ్యవసాయ, ఆహార, పర్యావరణ మంత్రులతో సమావేశం ఏర్పాటు చేయాలని మోదీని కోరినట్లు తెలిపారు.అంతకుముందు కేజ్రీవాల్ మాట్లాడుతూ పొరుగు రాష్ట్రాలు సరైన చర్యలు తీసుకోవడం లేదని, అందుకే ఢిల్లీలో కాలుష్యం పెరుగుతోందని ఆరోపించారు. రాజకీయాలను పక్కనబెట్టి, కేంద్ర ప్రభుత్వం, హర్యానా, పంజాబ్, ఢిల్లీ రాష్ట్ర ప్రభుత్వాలు కలిసికట్టుగా ఓ పరిష్కారాన్ని కనుగొనాలని కోరారు. ఏటా ఈ సమయంలో వరి దుబ్బులను కాల్చడం వల్ల ఢిల్లీలో కాలుష్యం పెరుగుతోందన్నారు. పంజాబ్, హర్యానా ముఖ్యమంత్రులతో చర్చలు జరిపేందుకు బుధవారం నుంచి తాను ప్రయత్నిస్తున్నప్పటికీ, వారి నుంచి స్పందన రావడం లేదన్నారు.

chandigad : panjab mukhyamantri kepten amarinder sing guruvaram dhilli mukhyamantri aravind kejrivalpai teevramgaa viruchukupaddaaru. kejrival oo vinta manishi ani amarinder sing annaru. kejrival paristhitini artham chesukokunda prati vishayam meeda abhipraayaalu vyaktam chestu untaarannaaru. ‘‘rendu kotla vari dubbulu unnaayi, vaatini ekkada dachukovalani nenu raitulanu adagali? kejrival ee paristhitini artham chesukoru’’ annaru. taanu pradhaana mantri narendra modeeki lekha raasaanani, raitulaku nashta pariharam ivvaalani koranani cheppaaru. kevalam tanatho matladatam valla samasya parishkaaram kaadannaaru. deeni prabhaavam padutunna anni rashtrala mukhyamantrulathopaatu kendra vyavasaaya, aahaara, paryaavarana mantrulatho samavesam erpaatu cheyalani modeeni korinatlu telipaaru.antakumundu kejrival maatlaadutuu porugu rashtralu saraina charyalu teesukovadam ledani, anduke dhilleelo kaalushyam perugutondani aaropinchaaru. raajakeeyaalanu pakkanabetti, kendra prabhutvam, haryana, panjab, dhilli rashtra prabhutvaalu kalisikattugaa oo parishkaaraanni kanugonaalani koraru. eta ee samayamlo vari dubbulanu kalchadam valla dhilleelo kaalushyam perugutondannaru. panjab, haryana mukhyamantrulatho charchalu jaripenduku budhavaaram nunchi taanu prayatnistunnappata, vaari nunchi spandana ravadam ledannaru.